בנוכחות מאות בכירים מענף התעופה והתיירות נחנך אמש (ג’) בנתב”ג “פתאל טרמינל”, הטרמינל הפרטי הראשון בישראל, שבהקמתו הושקע סכום חסר תקדים של 20 מיליון שקל.
טרמינל פתאל יחליף את טרקלין מצדה המיתולוגי שנסגר החודש אחרי עשרות שנים של פעילות והוא נועד לשרת ראשי מדינות, נציגי ממשל בכירים, נבחרות ספורט בינלאומיות, אמנים, אחמ”ים, צוותי אוויר ואנשי עסקים שיגיעו ויצאו מישראל.
דוד פתאל, מייסד ויו”ר רשת מלונות פתאל, אמר במעמד ההשקה: “אני נרגש מאד לפתוח את הטרמינל. במהלך החודש הראשון לפתיחתו עברו במקום מאות לקוחות שהעידו שטרמינל פתאל מייצר חווית כניסה ויציאה מהארץ שאין דומה לה, חוויה שלבטח תורמת רבות לתדמיתה החיובית של ישראל ברחבי בעולם.
משה עמאר, הרב הראשי של ירושלים כיבד בנוכחותו את האירוע וניהל את טקס קביעת המזוזה, שבסיומו חשף בפני הנוכחים את תרומתו המכובדת האחרונה של פתאל למען ילדים חולים המאושפזים בביה”ח ברמב”ם.